Kurt Darren gooi ŉ draai op Top-20Kurt Darren (Foto: Janie Monsieur) Die kaptein van Afrikaanse dansmusiek is terug met ŉ nuwe enkelsnit van sy 28ste album wat binnekort op die rakke sal wees. Kurt Darren het vroeër aan Maroela Media vertel dat dié album, #Partytjiedier, nie net partytjiemusiek insluit nie, maar ook rustiger musiek wat na aan sy hart lê. Kurt se “Klein Saterdag” betree dié week se Top-20 in die no. 16-posisie, terwyl Ricus Nel en Snotkop se “Boerepompie” steeds bo-aan die lys is saam met Elandré se “Tussen die lakens” en Riana Nel se “Hou die hemel oop”. In vandeesweek se Maroela Media Afrikaanse Top-20 is daar agt snitte wat styg, nege wat daal en twee wat onveranderd bly. Die kletsrymer Biggy verloor sy plek in die no. 1-posisie.